CELEX: 32021D1271
Language: lv
Date: 2021-07-26 00:00:00
Title: Eiropas Parlamenta, Padomes un Komisijas Lēmums (ES, Euratom) 2021/1271 (2021. gada 26. jūlijs), ar ko ieceļ Eiropas politisko partiju un Eiropas politisko fondu iestādes direktoru

2.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 277/145
               
            
         EIROPAS PARLAMENTA, PADOMES UN KOMISIJAS LĒMUMS (ES, Euratom) 2021/1271
         (2021. gada 26. jūlijs),
         ar ko ieceļ Eiropas politisko partiju un Eiropas politisko fondu iestādes direktoru
         EIROPAS PARLAMENTS, EIROPAS SAVIENĪBAS PADOME UN EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Atomenerģijas kopienas dibināšanas līgumu,
         ņemot vērā Eiropas Parlamenta un Padomes Regulu (ES, Euratom) Nr. 1141/2014 (2014. gada 22. oktobris) par Eiropas politisko partiju un Eiropas politisko fondu statusu un finansēšanu (1) un jo īpaši tās 6. panta 3. punktu,
         ņemot vērā kandidātu sarakstu, ko pēc paziņojuma par atklātu kandidātu konkursu, lai ieceltu Eiropas politisko partiju un Eiropas politisko fondu iestādes direktoru, 2021. gada 15. jūlijā ierosināja atlases komiteja, kuru veido Eiropas Parlamenta, Padomes un Komisijas ģenerālsekretāri,
         tā kā:
         
                     (1)
                  
                  
                     Ar Regulas (ES, Euratom) Nr. 1141/2014 6. panta 1. punktu ir izveidota Eiropas politisko partiju un Eiropas politisko fondu iestāde.
                  
               
                     (2)
                  
                  
                     Regulas (ES, Euratom) Nr. 1141/2014 6. panta 3. punktā ir paredzēts, ka Eiropas Parlaments, Padome un Komisija, savstarpēji vienojoties, ieceļ Eiropas politisko partiju un Eiropas politisko fondu iestādes direktoru uz piecu gadu neatjaunojamu termiņu, pamatojoties uz priekšlikumiem, ko pēc atklāta kandidātu konkursa iesniegusi atlases komiteja, kuru veido minēto iestāžu ģenerālsekretāri,
                  
               IR PIEŅĒMUŠI ŠO LĒMUMU.
         
            1. pants
            
               1.   Pascal SCHONARD kungs ar šo tiek iecelts par Eiropas politisko partiju un Eiropas politisko fondu iestādes direktoru uz laikposmu no 2021. gada 1. septembra līdz 2026. gada 31. augustam.
            
            
               2.   Direktors tiek iecelts kā pagaidu darbinieks AD 12 pakāpē, 1. līmenī.
            
            
               3.   Izraudzītais direktors tiek iecelts, ja viņš paraksta deklarāciju par neatkarību un interešu konflikta neesamību, kas pievienota šim lēmumam.
            
         
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2021. gada 26. jūlijā
            
               
                  Eiropas Parlamenta vārdā –
               
               
                  priekšsēdētājs
               
               D. M. SASSOLI
            
            
               
                  Padomes vārdā –
               
               
                  priekšsēdētājs
               
               J. PODGORŠEK
            
            
               
                  Komisijas vārdā –
               
               
                  priekšsēdētāja vietnieks
               
               M. ŠEFČOVIČ
            
         
         
            (1)  OV L 317, 4.11.2014., 1. lpp.
         
      
      
         
            PIELIKUMS
            DEKLARĀCIJA PAR NEATKARĪBU UN INTEREŠU KONFLIKTA NEESAMĪBU
            Es, apakšā parakstījies, ..........................., apliecinu, ka esmu ņēmis vērā 6. panta 3. punktu Eiropas Parlamenta un Padomes Regulā (ES, Euratom) Nr. 1141/2014 par Eiropas politisko partiju un Eiropas politisko fondu statusu un finansēšanu un ka savas funkcijas kā Eiropas politisko partiju un Eiropas politisko fondu iestādes (“iestāde”) direktors pildīšu pilnīgi neatkarīgi un pilnībā ievērojot minētās regulas noteikumus. Rīkojoties iestādes vārdā, es nelūgšu un nepieņemšu iestāžu vai valdību, vai kādu citu struktūru, biroju vai aģentūru norādījumus. Es atturēšos no jebkādām darbībām, kas nav savietojamas ar manu pienākumu raksturu.
            Es apliecinu, ka, cik man zināms, neesmu interešu konflikta situācijā. Interešu konflikts pastāv tad, ja iestādes direktora pienākumu neatkarīgu un objektīvu pildīšanu nelabvēlīgi ietekmē iemesli, kas saistīti ar ģimeni, personīgo dzīvi, politisko piederību vai valstspiederību, filozofisko vai reliģisko pārliecību, ekonomiskām interesēm vai jebkādām citām ar Regulas (ES, Euratom) Nr. 1141/2014 finansējuma saņēmēju kopīgām interesēm. Jo īpaši es apliecinu, ka neesmu Eiropas Parlamenta deputāts, man nav ievēlēta mandāta un es neesmu nodarbināts un nekad neesmu bijis nodarbināts nevienā Eiropas politiskajā partijā vai Eiropas politiskajā fondā.
            
               [vieta],
               
                  
                     [DATUMS + izraudzītā direktora PARAKSTS]